Laurance Rockefeller

Laurance Spelman Rockefeller (født 26. mai 1910 i New York, USA, død 11. juli 2004) var en amerikansk finansmann og filantrop. Han var fjerde barn av John D. Rockefeller jr. og bror til John D. III, Nelson, Winthrop og David. 

Rockefeller ble født i New York og ble uteksaminert fra Princeton University i 1932. Han studerte deretter videre i to år ved Harvard Law School, frem til han kom til konklusjonen om at han ikke ville bli advokat. Laurance giftet seg med Mary French i 1934. 

I 1937 overtok han bestefarens styreplass i New York Stock Exchange og var president (1958–1968) og styreformann (1968–1980) for Rockefeller Brothers Fund.

Laurance Rockefeller var venturekapitalist og startet i 1969 opp venturekapitalfirmaet Venrock Associates med sine søsken. Venrock Associates gikk tidlig inn på eiersiden i blant annet Intel og Apple Computer.

Referanser 

Filantroper fra USA
Rockefellerslekten
Personer fra New York City